ᱯᱤᱯᱤᱲᱤᱭᱟ.ᱝ

ᱯᱤᱯᱤᱲᱤᱭᱟᱹᱝ ᱫᱚ ᱞᱮᱯᱤᱰᱚᱯᱴᱮᱨᱟᱱ ᱨᱮᱭᱟᱜ ᱞᱟᱛᱟᱨ ᱫᱷᱟᱹᱲ ᱨᱚᱯᱟᱞᱚᱥᱮᱨᱟ ᱨᱮᱱ ᱯᱷᱟᱹᱠᱬᱟᱹᱜᱼᱟᱱ ᱛᱤᱡᱩ ᱠᱟᱱᱟᱠᱚ ᱾ ᱱᱩᱠᱩᱣᱟᱜ ᱦᱚᱲᱢᱚ ᱫᱚ ᱢᱟᱨᱟᱝ ᱜᱮᱭᱟ, ᱥᱟᱶᱛᱮ ᱡᱤᱲᱤᱫ ᱡᱟᱲᱟᱝ ᱨᱚᱝᱟᱜ ᱯᱷᱟᱹᱠᱬᱟᱹᱜ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱡᱟᱞᱟᱫ ᱠᱚᱜᱼᱟ ᱡᱤᱨᱟᱹᱣ ᱡᱚᱠᱷᱚᱡ ᱟᱨ ᱟᱞᱜᱟᱛᱮᱭ ᱧᱮᱞ ᱧᱟᱢᱚᱜᱼᱟ, ᱴᱟᱴᱠᱟ ᱴᱟᱴᱠᱟᱭ ᱩᱰᱟᱹᱣᱜᱼᱟ ᱪᱮᱴᱟᱱ ᱞᱟᱛᱟᱨ ᱾ ᱱᱚᱶᱟ ᱜᱟᱫᱮᱞ ᱨᱮ ᱦᱮᱰᱤᱞᱚᱭᱰᱤᱭᱟ (ᱢᱟᱨᱠᱤᱱ ᱡᱩᱠᱛᱚᱨᱚ ᱨᱮᱭᱟᱜ ᱢᱳᱛᱷᱼᱵᱚᱴᱴᱟᱨᱯᱷᱞᱟᱭ) ᱟᱨ ᱯᱮᱯᱤᱞᱤᱭᱚᱱᱚᱭᱰᱤᱭᱟ (ᱮᱴᱟᱜ ᱥᱟᱱᱟᱢ ᱠᱚ) ᱼ ᱞᱮᱠᱟᱱ ᱢᱟᱨᱟᱝ ᱡᱟᱹᱛ ᱠᱚ ᱢᱮᱱᱟᱜ ᱠᱚᱣᱟ ᱾ ᱡᱚᱛᱚᱠᱷᱚᱱ ᱢᱟᱨᱮᱱ ᱯᱤᱯᱤᱲᱤᱭᱟᱹᱝ ᱨᱮᱭᱟᱜ ᱜᱚᱡ ᱦᱚᱲᱢᱚ ᱠᱚ ᱯᱨᱟᱭ ᱕᱖ ᱢᱤᱞᱤᱭᱚᱱ ᱥᱮᱨᱢᱟ ᱞᱟᱦᱟᱨᱮ ᱯᱮᱞᱤᱭᱚᱥᱤᱱ ᱚᱠᱛᱚ ᱨᱮᱭᱟᱜ ᱢᱮᱱᱛᱮ ᱵᱟᱰᱟᱭ ᱟᱠᱟᱱᱟ, ᱮᱱᱛᱮ ᱨᱮᱦᱚᱸ ᱚᱱᱟᱠᱚ ᱦᱩᱭ ᱫᱟᱲᱮᱭᱟᱜᱼᱟ ᱑᱐᱑ ᱢᱤᱞᱤᱭᱚᱱ ᱥᱮᱨᱢᱟ ᱞᱟᱦᱟ ᱠᱨᱮᱴᱟᱥᱤᱭᱚᱥ ᱨᱮᱭᱟᱜ ᱢᱩᱪᱟᱹᱫ ᱥᱮᱫ ᱠᱷᱚᱱ ᱮᱛᱚᱦᱚᱵ ᱞᱮᱱᱟ ᱾

ᱯᱤᱯᱤᱲᱤᱭᱟᱹᱝ ᱠᱚ ᱨᱮᱭᱟᱜ ᱡᱤᱭᱚᱱ ᱪᱟᱠᱟ ᱫᱚ ᱯᱩᱱ ᱛᱷᱚᱠ ᱨᱮ ᱦᱟᱹᱴᱤᱧᱟᱠᱟᱱᱟ, ᱡᱟᱦᱟᱸ ᱞᱮᱠᱟ ᱮᱴᱟᱜ ᱦᱚᱞᱚᱢᱮᱴᱟᱵᱚᱞᱚᱥ ᱛᱤᱡᱩᱠᱚ ᱟᱠᱚᱣᱟᱜ ᱡᱤᱭᱚᱱ ᱪᱟᱠᱟ (ᱢᱮᱴᱟᱢᱚᱨᱯᱷᱚᱥᱤᱥ) ᱠᱚ ᱯᱩᱨᱟᱹᱣᱮᱫᱼᱟ ᱾  ᱡᱚᱢᱟᱜ ᱫᱟᱨᱮ ᱨᱮ ᱯᱷᱟᱹᱠᱬᱟᱹᱜᱼᱟᱱ ᱡᱩᱣᱟᱹᱱᱠᱚ ᱠᱚ ᱵᱤᱞᱤᱭᱟ ᱡᱟᱦᱟᱸᱨᱮ ᱟᱡᱤᱡ ᱦᱚᱯᱚᱱ (ᱠᱟᱴᱮᱨᱯᱤᱞᱟᱨᱥ ᱢᱮᱱᱛᱮ ᱦᱚᱸᱠᱚ ᱵᱟᱰᱟᱭᱮᱭᱟ) ᱡᱚᱢᱟᱜᱼᱮ ᱮᱢᱟᱭᱟ ᱾ ᱠᱟᱴᱮᱨᱯᱤᱞᱟᱨ ᱚᱠᱟ ᱡᱚᱠᱷᱚᱡ ᱪᱚᱝ ᱴᱟᱴᱠᱟᱠᱚ ᱦᱟᱨᱟᱜᱼᱟ ᱟᱨ ᱯᱩᱨᱟᱹ ᱠᱚ ᱡᱩᱣᱟᱹᱱ ᱩᱛᱟᱹᱨᱚᱜᱼᱟ ᱡᱟᱦᱟᱸ ᱫᱚ ᱠᱨᱟᱭᱥᱟᱞᱤᱥ ᱨᱮ ᱯᱩᱯᱮᱴ ᱾ ᱡᱚᱠᱷᱚᱱ ᱢᱮᱴᱟᱢᱚᱨᱯᱷᱚᱥᱤᱥ ᱢᱩᱪᱟᱹᱫᱚᱜᱼᱟ, ᱚᱱᱟ ᱛᱟᱭᱚᱢ ᱯᱩᱯᱟᱞᱟᱜ ᱦᱟᱨᱛᱟ ᱦᱟᱹᱴᱤᱧᱚᱜᱼᱟ ᱟᱨ ᱢᱤᱫ ᱡᱩᱣᱟᱹᱱ ᱛᱤᱡᱩᱭ ᱚᱰᱚᱠᱚᱜᱼᱟ, ᱯᱷᱟᱹᱠᱬᱟᱹᱜ ᱯᱟᱥᱱᱟᱣᱟᱛᱮᱭ ᱦᱟᱣᱮᱫᱟ ᱟᱨᱻᱮ ᱩᱰᱟᱹᱣᱜᱼᱟ ᱾

 ᱟᱹᱲᱟᱹ ᱜᱟᱵᱟᱱ 


ᱚᱠᱥᱯᱷᱚᱰ ᱤᱝᱞᱤᱥ ᱟᱹᱲᱟᱹ ᱢᱩᱨᱟᱹᱭ ᱫᱤᱫᱷᱟᱹ ᱢᱟᱨᱮ ᱤᱝᱞᱤᱥ ᱟᱹᱲᱟᱹ ᱵᱳᱴᱚᱨᱯᱷᱞᱮᱣᱚᱡᱽ ᱠᱷᱚᱱᱮ ᱟᱹᱜᱩᱣᱟᱠᱟᱫᱼᱟ, ᱵᱳᱴᱚᱨᱼᱯᱷᱞᱟᱭ; ᱥᱚᱢᱟᱱ ᱧᱩᱛᱩᱢ ᱠᱚ ᱢᱟᱨᱮ ᱰᱚᱪ ᱟᱨ ᱢᱟᱨᱮ ᱩᱥᱩᱞ ᱡᱟᱨᱢᱟᱱ ᱯᱟᱹᱨᱥᱤ ᱨᱮ ᱧᱮᱞᱚᱜᱼᱟ ᱡᱟᱦᱟᱸᱭ ᱩᱫᱩᱜᱮᱫᱼᱟ ᱢᱟᱨᱮ ᱧᱩᱛᱩᱢ ᱠᱟᱱᱟ, ᱢᱮᱱᱠᱷᱟᱱ ᱱᱟᱦᱟᱜᱟᱜ ᱰᱚᱪ ᱟᱨ ᱡᱟᱨᱢᱟᱱ ᱯᱟᱹᱨᱥᱤ ᱨᱮ ᱫᱚ ᱡᱩᱫᱟᱹᱣᱟᱜ ᱟᱹᱲᱟᱹ ᱠᱚ ᱵᱮᱵᱷᱟᱨᱚᱜ ᱠᱟᱱᱟ (ᱵᱷᱞᱤᱱᱰᱟᱨ ᱟᱨ ᱥᱠᱢᱟᱴᱟᱨᱞᱤᱝ) ᱟᱨ ᱫᱤᱥᱣᱟᱹ ᱧᱩᱛᱩᱢ ᱫᱚ ᱢᱤᱫ ᱨᱟᱦᱟ ᱡᱟᱭᱜᱟ ᱡᱟᱹᱱᱤ ᱵᱚᱫᱚᱞᱚᱜ ᱠᱟᱱᱟ ᱵᱟᱝᱠᱷᱟᱱ ᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜ ᱯᱟᱹᱨᱥᱤ ᱠᱚ ᱥᱟᱶ ᱦᱚᱸ ᱾ ᱵᱽᱨᱟᱭᱤᱢᱥᱴᱚᱱ (ᱜᱚᱱᱮᱯᱴᱮᱨᱤᱠᱥ ᱦᱟᱢᱱᱤ) ᱨᱮᱱ ᱢᱟᱨᱥᱟᱞ ᱥᱟᱥᱟᱝ ᱠᱚᱲᱟ ᱜᱮ ᱧᱩᱛᱩᱢ ᱨᱮᱭᱟᱜ ᱯᱷᱮᱰᱟᱛ ᱫᱚ ᱦᱩᱭ ᱫᱟᱲᱮᱭᱟᱜᱼᱟ; ᱮᱴᱟᱜᱟᱜ ᱫᱚ ᱯᱤᱯᱤᱲᱤᱭᱟᱹᱝ ᱠᱚ ᱱᱤᱨᱚᱱ ᱨᱤᱛᱩ ᱨᱮ ᱜᱟᱸᱥ ᱰᱟᱹᱦᱤ ᱨᱮᱠᱚ ᱩᱰᱟᱹᱣᱜ ᱛᱮ ᱟᱨ ᱥᱤᱛᱩᱝ ᱵᱚᱴᱚᱨ ᱨᱤᱛᱩ ᱨᱮ ᱡᱚᱠᱷᱚᱱ ᱜᱟᱸᱥ ᱦᱟᱨᱟᱜ ᱵᱮᱲᱟ ᱨᱮᱠᱚ ᱩᱰᱟᱹᱣᱜ ᱛᱮ ᱾Donald A. Ringe, A Linguistic History of English: From Proto-Indo-European to Proto-Germanic (Oxford: Oxford, 2003), 232.